### Beslutninger

Tilbagesendes Magistratsafdelingen for Teknik og Miljø med bemærkning, at byrådet i sit møde den 7. juni 2023 har vedtaget Magistratens foranstående indstilling af 30. maj 2023.

Enhedslisten de Rød-Grønnes byrådsgruppe kunne tiltræde indstillingen med følgende mindretalsudtalelse: ”Enhedslisten tilslutter sig, at minimum 25 % af boligerne bygges som almene boliger. Heri skal servicefunktioner ikke være indeholdt. Servicefunktioner skal være ud over de 25 %.”

Magistratsafdelingen for Teknik og Miljø udarbejder notat.

###

.

### Resume

Den private grundejer ønsker at fortsætte udbygningen af byen Nye med etape 2, som har baggrund i Helhedsplan 2.0 for Nye. Området er ca. 23,3 hektar, hvoraf omkring 2 hektar ejes af kommunen.

Lokalplanen muliggør realisering af næste etape af Nye med baggrund i de principper og værdier, der er beskrevet i helhedsplanen og Kommuneplan 2017. Lokalplanen muliggør opførelse af op til 164.000 etagemeter bolig og erhverv med blandede boligformer og liberale erhverv og et bycenter med mindre butikker.

Lokalplanen ledsages af et kommuneplantillæg, der fastlægger bebyggelsesregulerende bestemmelser for 4 nye rammeområder til centerområde med bycenter, blandet bolig og erhverv samt boligformål.

Der er gennemført 2 forudgående offentlige høringer om kommuneplanændringerne, hvor der er modtaget i alt 9 høringssvar. De modtagne høringssvar samt en tematisk opsamling og besvarelse af høringssvarene fremgår af bilag 5 og 6.

Der er udarbejdet forslag til udbygningsaftale som fremgår af bilag 3.

Lokalplanen stiller krav om almene boliger svarende til 25 %. En del af de almene boliger skal opfylde arealbehov for offentlige servicefunktioner til etablering af henholdsvis 60 ældreboliger og 30 handicapboliger.

### Beslutningspunkter

Det indstilles, at

1) Forslag til Lokalplan nr. 1178 godkendes til offentlig fremlæggelse.

2) Forslag til Tillæg nr. 129 til Kommuneplan 2017 godkendes til offentlig fremlæggelse.

3) forslag til udbygningsaftale godkendes til offentlig fremlæggelse.

4) bemærkninger fra den forudgående offentlige høring besvares som det fremgår af indstillingens afsnit 5.7.

5) forslag til miljørapport godkendes til offentlig fremlæggelse.

6) Tillæg nr. 5 til Spildevandsplan 2021-2026 godkendes til offentlig fremlæggelse.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 30-05-2023

Magnus Mathiesen: 10

Fremsendes til [adresse] med bemærkning, at Magistraten i mødet den 22. maj 2023 anbefaler, at byrådet tiltræder Magistratsafdelingen for Teknik og Miljøs indstilling af 15. maj 2023.